આ સમિતિએ નાણા નીતિ અંગેના નિર્ણયો ઘડવાની જવાબદારી મોનેટરી પોલિસી કમિટીને સોંપવાની ભલામણ કરી છે જેનું અધ્યક્ષપદ આરબીઆઇના ગવર્નર સંભાળશે. નાણા મંત્રાલયના એક વરિષ્ઠ અધિકારીના જણાવ્યા મુજબ મોદી સરકારે અગાઉ એવો નિર્ણય લીધો હતો કે આરબીઆઇ ફુગાવાનો દર હંમેશા ૪ ટકા નક્કી નહીં કરી શકે અને તેના સ્થાને કેન્દ્ર સરકાર ફુગાવાનો દર ઘટાડવા અંગેનું લક્ષ્ય નક્કી કરશે. નાણા વિભાગના અન્ય એક અધિકારીના જણાવ્યા મુજબ આરબીઆઇમાં બેસતા અમલદારો અને અર્થશાસ્ત્રીઓ કરતાં નાગરિકો દ્વારા ચૂંટાયેલી સરકાર દ્વારા ફુગાવાનું લક્ષ્ય નક્કી કરવામાં આવે તે જ શ્રેષ્ઠ માર્ગ છે.